OpenLLM-France/wikimedia huggingface dataset:
# Ion Insausti Jiménez

Ion Insausti Jimenez (Hernani, 1984ko apirilaren 27a) gipuzkoar errugbilaria da, harroin moduan aritzen dena.

## Ibilbidea
### Taldeak

Hernaniren harrobian hasi zen jokatzen eta 2005ean Kirol majisteritza egitera Valladolidera joan zen eta bertako CR El Salvador taldean hasi zen jokatzen. Hiru urtetan Espainiako bi liga eta bi kopa eskuratu zituen. Ondoren CRC Madrid taldeak fitxatu zuen eta 2009an Liga eta Kopa txapelduna izan zen. SuperIbérica Liga bat ere irabazi zuen Gatos de Madrid taldearekin. Liga profesionala sortzeko saiakera izan zen eta horretarako Madrilgo talde onenek bat egin zuten "Gatos de Madrid" proiektuan.
2010ean Donibane Lohitzunera joan zen Saint-Jean-de-Luz Olympique taldearekin jokatzera. 2012tik aurrera Hernanin aritu da jokalari eta entrenatzaile.

### Selekzioa

Espainiako selekzioarekin 2005eko azaroaren 5ean egin zuen debuta Japoniaren aurka, eta Espainiak 44-29 galdu zuen. Ordutik ordea Ion Insausti ezinbesteko jokalaria izan zen Espainiako selekzioan.

## Taldeak

* CR El Salvador (2005-2008)
* CRC Madrid (2008-2010)
* Gatos de Madrid (2009)
* Saint-Jean-de-Luz Olympique (2010-2012)
* Hernani Rugby Elkartea (2012)

## Palmaresa

* Espainiako Liga (3): 2007, 2008, 299
* Espainiako Kopa (3): 2006, 2007, 2009
* Espainiako Superkopa (3): 2007, 2008, 2009
* SuperIbérica Liga (1): 2009

## Erreferentziak

* ↑ «Jon Insausti hernaniarra, Valladolideko El Salvador errugbi talde haundian - Urumea» Kronika.eus (Noiz kontsultatua: 2023-03-27).
* ↑ «El San Juan de Luz se llevan al pilier internacional Jon Insausti - MARCA.com» www.marca.com (Noiz kontsultatua: 2023-03-27).
* ↑ HCRE. (2013-10-30). «JON INSAUSTI ESTATUKO SELEKZIOKO DEIALDIANJON INSAUSTI EN LA CONVOCATORIA DE LA SELECCIÓN ESTATAL» Hernani CRE (Noiz kontsultatua: 2023-03-27).

## Kanpo estekak

* Datuak: Q3154098
# Ion Heliade Rădulescu

Ion Heliade Rădulescu (Târgovişte, 1802ko urtarrilaren 6a - Bukarest, 1872ko apirilaren 27a) Errumaniako idazlea eta politikaria izan zen. Kazetaria eta idazlea zen. 1828an errumanieraren lehen gramatika idatzi zuen, eta idazkera zirilikoaren ordez latinoa ezartzearen alde agertu zen. 1848ko nazio-matxinadan parte hartu zuen eta erbestera, Parisa, jo behar izan zuen, ondoren. Errumaniara itzulita (1859), bertako Hizkuntza Akademiaren sorkuntzan hartu zuen parte (1866), baina bakar samar gelditu zen azken urteetan. Poemak eta saiakerak idatzi zituen; errumanieraren batasuna finkatu zuen lehen hizkuntzalaria izan zen, Gheorghe Asachi eta Mihail Kogălniceanurekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2071370
* Multimedia: Ion Heliade Rădulescu / Q2071370
# Ion Iliescu

Ion Iliescu (Oltenita, Errumania, 1930eko martxoaren 3a -) errumaniar politikaria da, Errumaniako lehendakari izana (1990-1996 eta 2000-2004).

## Biografia

Iliescu Gazte Komunisten kide egin zen 1944an, Alderdi Komunistak Errumanian indarra izan baino askoz lehenago. Gazte Komunisten Batasunaren Batzorde zentralaren idazkari izan zen 1956an, eta 1965ean, alderdiaren Batzorde Zentralaren kide.
Nicolae Ceaucescu alderdiaren idazkari nagusi egin zenean, begiko zituenak jarri zituen aurrean, eta arerio zitezkeenak gero eta gehiago urrundu zituen kargu garrantzitsuetatik. Hala, 1971n Iliescu kargu guztietatik kendu zuen, Batzorde Zentraletik izan ezik, eta Timisoarara bidali zuen alderdiaren eskualdeko idazkari gisa lan egitera.
Ceaucescurekin gustura ez zeuden funtzionario ohiek osatutako oposizioko kide izan zen Iliescu. Oposizioaren ekintzek indar handia hartu zuten 1989. urtearen amaieran, Timisoaran hasitako matxinada hiribururaino zabaldu zenean, azkenik Ceaucescu kargutik kendu eta hil zuten arte.
Iliescuk berehala hartu zuen Nazio Salbaziorako Frontearen presidente kargua, behin-behineko gobernuaren Kontseiluarena. 1990eko maiatzean botoen % 85 izan zuen 1930eko hamarkadaz geroztik egiten ziren lehen hauteskunde libreetan, eta errepublikaren presidente bihurtu zen. 1992ko lehendakaritzarako hauteskundeetan botoen % 61 izan zuen. Merkatu-ekonomiarako bidean behar ziren erreformak eginez jarraituko zuela agindu zuen, baina astiroago. 1995ean Europar Batasunean sartzeko eskaria aurkeztu zuen Errumaniak.
Oposizioko Emil Constantinescu buru zuen Konbentzio Demokratikoa koalizioak irabazi zituen 1996ko parlamenturako hauteskundeak, botoen % 54rekin, eta Iliescuk % 46 lortu zituen. 2000. urteko hauteskundeetan, Iliescuk Corneliu Vadim Tudor ultra-nazionalistari irabazi zion. 2004. urtera arte Errumaniako eta bere alderdiko lehendakari izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q189575
* Multimedia: Ion Iliescu / Q189575
# Ion Gabella

Ion Gabella (Gasteiz, 1968ko ekainaren 4a - Zumaia, 2002ko uztailaren 29a) euskal antzezlea izan zen.
1994an, Gorka Aginagalderekin batera Sobradun antzerki taldea sortu zuen.
Moto-istripu batean hil zen.

## Filmagintza

* El robo más grande jamás contado (2002)
* Canícula (2002)
* Gente pez (2001)
* La voz de su amo (2001)
* Báilame el agua (2000)
* La comunidad (2000)
* Año Mariano (2000)
* Muertos de risa (1999)
* Abre los ojos (1997)
* Suerte (1997)
* Calor... y celos (1996)
* Tengo una casa (1996)
* Pasajes (1996)
* Caminantes nocturnos (1996)
* Adiós prisión (1996)
* Cuestión de suerte (1996)
* Hotel y domicilio (1995)
* Salto al vacio (1995)
* Atolladero (1995)
* Cómo ser infeliz y disfrutarlo (1994)
* Accion mutante (1993)
* Todo por la pasta (1991)
* Akixo (1989)
* A kien pueda interesar (1986)

## Kanpo estekak

* Euskadiko Filmategia
* Datuak: Q3394171
# Ion Garmendia Anfurrutia

Ion Garmendia Anfurrutia (1979) Ibarrako (Gipuzkoa) musikari euskalduna da. 1988an hasi zen ahots eta txistua ikasten Ibarran. 1997an, irakasleen trebakuntza programa batean hasi zen Gasteizen, eta 1999an alboka ikasten hasi zen. 2002an Musikenen sartu zen Kepa Junkeraren "musika tradizionalaren joera berriak" aztertzeko. Geroago, Ibon Koteron musikariarekin lankidetzan aritu zen, eta alboka eta gaita nafarraren gaitasuna areagotu zuen. Txalaparta eta panderoa ere ikasi zituen Iñaki Plaza Murgarekin . 2004tik 2008ra, Kepa Junkeraren taldean egon zen txalapartari, txistulari, albokari eta perkusionista gisa. Txistulari gisa, Donostiako eta Tolosako udal bandetan jo du, eta gaur egun Tolosako txistularien udal bandako kide da. Ibon Koteronen taldeko kidea izaten jarraitzen du, eta gaur egun Iñaki Plaza Murgarekin batera "Hogei hatz proiektuan" parte hartu du.

## Lankidetzak

* Araba Euskaraz 2003 (Orobil borobil 2003)
* Kepa Junkera (Athletic Bihotzez 2004, Hiri 2006)
* Ibon Koteron (Airea 2004)
* Oreka Tx (Nömadak Tx 2006)
* Faltriqueira (Effecto Faltriqueira 2006)
* Tejedor (Musica Na Maleta 2006, BSO La Torre de Suso 2007)
* Trikizio (2007)

## Erreferentziak

* ↑ Sondz. (2021-07-15). «Ion Garmendia Anfurrutia - Sondz» Sondz - Know Your Music (Noiz kontsultatua: 2021-07-23).

## Kanpo estekak

* North American Basque Association
* Datuak: Q107623388
# Ion Luca Caragiale

Ion Luca Caragiale (Haimanale, 1852ko otsailaren 13a /otsailaren 1a - Berlin, 1912ko ekainaren 9a) errumaniar idazlea izan zen, Errumaniako antzerkigilerik handiena.
Antzezlanak, ipuinak, poesia eta eleberri laburrak idatzi zituen, eta antzerki-enpresari, politikari eta kazetari ere izan zen. Bere lanak, lau hamarkadatan hedatu zenak, neoklasizismoa, errealismoa eta naturalismoa hartu zituen barne, nazioko eta atzerriko eraginen arteko sintesi originalarekin. Mihai Eminescu, Ioan Slavici eta Ion Creangărekin batera, Junimea taldeko kidea izan zen.
Caragialek Errumaniako erresumaren politikan ere esku hartu zuen eta liberalismoaren eta kontserbadurismoaren artean ibili zen, eta errepublikano liberalen eta nazional liberalen aurkako lan satirikoak idatzi zituen.
* Datuak: Q315132
* Multimedia: Ion Luca Caragiale / Q315132
# I Finally Found My Way

Paul Stanley gitarjole/abeslariari eta Bob Ezrin ekoizleari kreditatutako balada, Peter Criss bateriak albumean abesteko bereziki idatzitako abestia da. Crissek kantuan abesten duen arren, ez zuen bateria jo abesti honetan, izan ere, album osoan Ace Frehleyren "Into the Void" kantuan baino ez du bateria jotzen.
Abestia promoziozko single moduan argitaratua izan zen, eta ez single komertzial moduan.
Taldeak ez zuen inoiz abestia zuzenean jo, honen ordez Crissen sinadurazko "Beth" abestia kontzertuetan mantendu zutelako.

## Erreferentziak

* ↑ KISSFAQ Psycho Circus info

## Kanpo estekak

* Datuak: Q5977177
# I Fought the Law

I Fought the Law (euskaraz: «legea borrokatu nuen») The Crickets texastar rock taldearen abestia da, 1959an grabatu zutena. 2004an Rolling Stone aldizkariaren eta Rock and Roll Hall of Fameren 500 rock abesti onenen zerrendan dago.
Sonny Curtisek 1958an idatzi zuen abestua, eta 1959an grabatu zuen The Cricket taldean sartu zenean, Buddy Holly gitarrarekin ordezkatuz.

## Coverrak

* The Bobby Fuller Four talde amerikarraren 1966an argitaratutako bertsioa cover bertsio ezagunenetako bat da.
* The Clash rock talde ingelesak 1979an argitaratutako abesti horren bertsio bat egin zuen.
* Dead Kennedys rock talde estatubatuarrak bertsio bat egin zuen bere albumetako batean, 1987an.
* Green Day rock talde estatubatuarrak bertsio bat egin zuen 2004an.
* Natalia Lafourcade artista mexikarrak nahuatlerazko bertsio bat egin zuen 2019ko Chicuarotes filmerako.
* Hertzainak taldeak 1992an Denboraren orratzak albumean grabatu zuen.
Beste taldeek zuzeneko bertsioak edo coverrak grabatu zituzten: Hank Williams Jr., Stray Cats, Roy Orbison, The Pogues, Bruce Springsteen, Status Quo, Mano Negra, Loquillo y Trogloditas, besteak beste.

## Erreferentziak

* ↑ (Ingelesez) «The RS 500 Greatest Songs of All Time» Rolling Stone 2004-12-09.
* ↑ Salewicz, Chris. (2006). Redemption Song: The Ballad of Joe Strummer. Macmillan, 222–223 or. ISBN 0-571-21178-X..
* ↑ (Ingelesez) «Welcome To The Official Website For Dead Kennedys» Deadkennedys.com.

## Kanpo estekak

* Datuak: Q692708
# I Just Called to Say I Love You

I Just Called to Say I Love You (euskaraz Maite Zaitudala Esateko Bakarrik Deitzen Nizun) Stevie Wonder musikariak konposatu eta abestutako maitesunezko balada abesti bat da.
The Woman in Red (1984, Gorriz Jantzitako Emakumea) filmaren soinu bandako abesti edo doinu nagusia izan zen.

## Kanpo estekak

* I Just Called to Say I Love You abestiaren bideoklipa entzungai eta ikusgai. Youtube.com (Ingelesez)
* Datuak: Q1655199
# I Don't Want to Grow Up

I Don´t Want to Grow Up, Descendents taldearen estudioko bigarren lana da. Nahiz eta 985ean New Aliance zigiluak argitaratu, 1987. urtean, SST Records zigiluak berrargitaratu egin zuen.

## Abestien zerrenda

* Descendents – 1:44
* I Don't Want to Grow Up – 1:21
* Pervert – 1:47
* Rockstar – 0:37
* No FB – 0:36
* Can't Go Back – 1:44
* GCF – 2:00
* My World – 3:29
* Theme – 2:14
* Silly Girl – 2:25
* In Love This Way – 2:32
* Christmas Vacation – 2:39
* Good Good Things – 2:22
* Ace – 3:56

## Kanpo estekak

* Datuak: Q3147079
# I Feel Pretty

I Feel Pretty 2018ko Abby Kohn eta Marc Silverstein estatubatuar zinema zuzendarien film komikoa da.

## Argumentua

Oharra: Atal honek istorio osoa edo amaiera argitzen du.
Neska arrunt bat bere buruarekin borrokan dabil egunero, segurtasun faltarengatik. Baina egun batean istripu bat izango du, eta, esnatuko denean, munduko emakumerik ederrena eta iaioena sentituko da. Bat batean, segurtasun osoz bizitzen hasiko da, baina noiz arte?

## Aktoreak

* Amy Schumer: Renee Bennett
* Michelle Williams: Avery LeClaire
* Emily Ratajkowski: Mallory
* Rory Scovel: Ethan
* Aidy Bryant: Vivian
* Busy Philipps: Jane
* Naomi Campbell: Helen
* Lauren Hutton: Lily LeClaire
* Tom Hopper: Grant LeClaire
* Sasheer Zamata: Tasha
* Dave Attell: Really Tan Dude
* Adrian Martinez: Mason

## Erreferentziak

* ↑ «Film Sinopsia» Berria 2018-06-21 CC BY-SA 4.0 lizentziapean.

## Kanpo estekak

* Datuak: Q39070972
# I Know What You Did Last Summer

I Know What You Did Last Summer (euskaraz Badakit zer egin zenuten pasaden udan) beldurrezko filma da. 1997ko film honen zuzendaria Jim Gillespie da eta protagonistak Jennifer Love Hewitt, Sarah Michelle Gellar, Freddie Prinze Jr. eta Ryan Phillippe dira.
I Still Know What You Did Last Summer (1998, Oraindik Badakit Zer Egin Zenuten Azken Udan) eta I'll Always Know What You Did Last Summer (2006, Beti Jakingo Dut Zer Egin Zenuten Azken Udan) jarraipenak izan zituen.

## Argumentua

Oharra: Atal honek istorio osoa edo amaiera argitzen du.
Gaur batean laukote batek (Helen, Barry, Ray eta Julie) gizon bat hiltzen dute auto-istripu batean. Gorputza itsasora botatzen dute eta akordatzen dute gertatutakoa inoiz kontatzea inori. Urte bat pasa ondoren Julieri nota bat ailegatzen zaio esanez badakit zer egin zenuten pasaden udan. Beldurtuta, Julie laukotea berriro biltzen du eta hortik aurrera atentatuak sufrituko dituzte. Baina hau guztia hasiera bakarrik izango da.

## Pertsonaiak

* Jennifer Love Hewitt: Julie James
* Sarah Michelle Gellar: Helen Shivers
* Freddie Prinze Jr.: Ray Bronson
* Ryan Phillippe: Barry Cox
* Bridgette Wilson: Elsa Shivers
* Johnny Galecki: Max Neurick
* Muse Watson: Benjamin Willis
* Anne Heche: Melissa Egan

## Kanpo estekak

* IMDBko fitxa irakurgai (Ingelesez)
* Datuak: Q302174
# I Know What You Did Last Summer (telesaila)

I Know What You Did Last Summer estatubatuar beldurrezko telesaila da, Sara Goodmanek Amazon Prime Videorako sortua.
Lois Duncan nobelagile estatubatuarrak 1973an plazaratu zuen izen bereko liburua, eta 1997an eraman zuten pantaila handira; filmak sekulako arrakasta izan zuen. Orduz geroztik, klasiko bat bilakatu zen nerabeen artean, eta, orain, telesail formatura egokitu zuen Amazonek. Auto istripu batek betiko elkartuko du lagun talde baten patua.

## Aktoreak

* Madison Iseman: Lennon / Alison
* Bill Heck: Bruce
* Brianne Tju: Margot
* Ezekiel Goodman: Dylan
* Ashley Moore: Riley
* Sebastian Amoruso: Johnny
* Fiona Rene: Lyla
* Cassie Beck: Courtney
* Brooke Bloom: Clara
* Sonya Balmores: Mel Gilbert
* Spencer Sutherland: Dale
* Chrissie Fit: Kelly Craft

## Erreferentziak

* ↑ «I Know What You Did Last Summer» Berria 2021-10-16 CC BY-SA 4.0 lizentziapean.

## Kanpo estekak

* Datuak: Q105100206
# I Garran Na Bhile

I Garran Na Bhile edota I nGaran Na Bhile (euskaraz Garran Na Bhile-n, Garran Na Bhile berez leku izen bat da, literalki Zuhaztia esan nahi duelarik) irlandar abesti herrikoi bat da. Bere bertsiorik ezagunena The Wolfe Tones irlandar folk musika taldeak moldatu eta abestutakoa da.

## Hitzak

An raibh tú riamh i nGarán a Bhile? Nó an bhfaca tú í i nGarán a Bhile? An tsuairc bhean óg ná gcuacha n-oir. Sí Cáit mo stóir i nGarán a Bhile.
Is gile í ná eala ar linne 'S na sneachta ar bharr na craoibhe cruinne. Is milse a póg ná drúcht ar rós Sí Cáit mo stóir i nGarán a Bhile.
An raibh tú riamh i nGarán a Bhile? Nó an bhfaca tú í i nGarán a Bhile? An tsuairc bhean óg ná gcuacha n-oir. Sí Cáit mo stóir i nGarán a Bhile.
Is binne a ceol ná iondubh 's na smólach Agus na philemeol ar chraoibhe na sáile. Mar loing faoi sheol ar thoinn gan cheo Sea chimse mo stóir i nGarán a Bhile.
An raibh tú riamh i nGarán a Bhile? Nó an bhfaca tú í i nGarán a Bhile? An tsuairc bhean óg ná gcuacha n-oir. Sí Cáit mo stóir i nGarán a Bhile.
Chugatsa a Chríost le fonn mo ghuí. Má tá aon brí le ghuí an bhfile. Gan cáin, gan cíos, gan prainn ar bith Go raibh Cáit 's a buidhean i nGarán na Bhile.

## Kanpo estekak

* The Wolfetone musika taldearen I Garran Na Bhile abestiaren bertsioa entzungai. Irlanderazko hitzen ingelesezko itzulpenak irakurgai. Youtube.com (Gaeleraz)
* Datuak: Q16517573
# I Get a Kick Out of You

"I Get a Kick Out of You" (euskaraz, ez-literalki, Zurekin Ondo Pasatzen Dut) lehen aldiz 1934ko Broadwayeko Aything Goes musikalean abestutako Cole Porter-en abestia da, 1936ko film-bertsioan ere agertutakoa. Hasieran Ethel Merman-ek abestutakoa, hamaika abeslarik cover-bertsio ezberdinak argiratatu dituzte; hala nola, Frank Sinatra eta Ella Fitzgerald. 1995eko cover-bertsio batek Grammy Sari bat irabaztea eragin zion Rob McConnell-i 1996. urtean. 2021ean, Lady Gaga eta Tony Bennett-ek beren Love for Sale (2021) kolaborazio-albumeko single modura abesti honen cover bat argitaratu zuten ere.

## Erreferentziak

* ↑ (Ingelesez) Songfacts. «I Get A Kick Out Of You by Ethel Merman - Songfacts» www.songfacts.com (Noiz kontsultatua: 2021-08-04).
* ↑ (Ingelesez) «Hear Lady Gaga & Tony Bennett's Reunion Single 'I Get a Kick Out of You'» Billboard (Noiz kontsultatua: 2021-08-04).

## Kanpo estekak

* Datuak: Q1108383
# I Know This Much Is True (telesaila)

I Know This Much Is True estatubatuar telesaila da, Wally Lamben izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Bikien arteko istorio gatazkatsua da hau; eskizofrenia pairatzen du anaietako batek, eta besteak gaixotasunari aurre egiten lagunduko dio, barnetegitik irteten.

## Aktoreak

* Mark Ruffalo: Dominick eta Thomas Birdsey
* Melissa Leo: Ma
* John Procaccino: Ray Birdsey
* Rob Huebel: Leo
* Michael Greyeyes: Ralph Drinkwater
* Gabe Fazio: Shawn Tudesco
* Juliette Lewis: Nedra Frank
* Kathryn Hahn: Dessa Constantine
* Rosie O'Donnell: Lisa Sheffer
* Archie Panjabi: Dr. Patel
* Imogen Poots: Joy Hanks

## Erreferentziak

* ↑ «I Know This Much Is True» Berria 2020-05-16 CC BY-SA 4.0 lizentziapean.

## Kanpo estekak

* Datuak: Q60749344
# Jekaterina Barastxuk

Jekaterina Eduardovna Barastxuk (errusieraz: Екатерина Эдуардовна Баращук; Nizhnevartovsk, Errusia, 1999ko apirilaren 20a) errusiar kirol-eskalatzailea d a. 2020an Europako abiadura-eskaladako txapelduna izan zen Moskun.

## Nazioarteko palmaresa

Europako Txapelketa :
| Urtea | Lekua | Domina | Kategoria |
| 2020 | Mosku ( Errusia) | 01 ! | Abiadura-eskalada |

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q56876683
* Multimedia: Ekaterina Barashchuk / Q56876683
# Jekaterina Ilina

Jekaterina Fiodorovna Ilina, errusieraz Екатерина Фёдоровна Ильина, (Togliatti, Errusia, 1991ko martxoaren 7a), eskubaloian aritzen den kirolari errusiarra da..
2016ko Udako Olinpiar Jokoetan (Tokio), esku hartu, eta urrezko domina eskuratu zuen eskubaloian Errusia ordezkatuz. 2020ko Udako Olinpiar Jokoetan (Tokio), berriz, zilarrezkoa eskuratu zuen ROC ordezkatuz; Frantziako taldearen (urrezko domina) atzetik eta Norvegiako taldearen (brontzezko domina) aurretik sailkatu zen ROCeko taldea. Kontuan izan, Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.
Tokion, honako hauek osatzen zuten ROCeko taldea: Anna Sedoikina, Polina Kuznetsova, Polina Gorxkova, Daria Dmitrieva, Anna Sen, Anna Viakhireva, Polina Vediokhina, Vladlena Bobrovnikova, Ksenia Makeieva, Jelena Mikhailitxenko, Olga Fomina, Jekaterina Ilina, Julia Managarova, Antonina Skorobogattxenko eta Viktoria Kalininak.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 01 ! | Eskubaloia, emakumezkoa. |
| 2020 | Tokio Japonia | 02 ! | Eskubaloia, emakumezkoa. |

## Erreferentziak

* ↑ «Jekaterina Ilina» olympedia.org (Ingelesez)
* ↑ Euskaltzaindia. (PDF) 163. arauaː Georgieraz eta armenieraz idatzitako izenak euskarara aldatzeko transkripzio-sistema. .
* ↑ "Jekaterina Ilina" olympics.com (Gaztelaniaz)

## Kanpo estekak

* Datuak: Q5350324
* Multimedia: Ekaterina Ilina / Q5350324
# Jekaterina Lermontova

Jekaterina Vladimirovna Lermontova (errusieraz: Екатерина Владимировна Лермонтова, San Petersburgo, 1889ko otsailaren 11 – San Petersburgo, 1942ko urtarrilaren 9a) Errusiar eta Sobietar Inperioko paleontologo bat izan zen, Siberiako lehen estratigrafia kanbriarraren sorreraren arduraduna. Animalia fosilen eta algen espezieek, baita Kanbriarraren banaketa bioestratigrafikoek ere, beren ohoretan jasotzen dute izena.

## Hezkuntza eta bizitza goiztiarra

Lermontova San Petersburgon jaio zen, Mikhail Lermontov poeta eta Julia Lermontova kimikaria barne hartzen zituen familia batean. Emakumearen Institutu Pedagogikoan hezi zuten eta 1910ean graduatu zen. Ondoren, 1912an, San Petersburgoko Unibertsitateko titulua jaso zuen.

## Ikerketa-karrera

1921ean, Komite Geologiko eta Batasun osoko Geologiako Ikerketa Zientifikoko Institutuarekin hasi zen lanean. Lermontovaren ikerketa Siberiako Kanbriarreko fosiletan zentratu zen; garai hartako SESBeko trilobite kanbrikoak ikertu zituen lehen ikertzailea izan zen. Bere ikerketan Kazakhstan, Siberia, Ural mendiak eta Asia erdialdeko trilobiteen fosilen azterketa ere gehitu zuen. Leningradeko setioan hil zuten Bigarren Mundu Gerran.

## Legatua

Lermontova Kanbriarreko banaketa bioestratigrafikoen homonimoa da.

## Erreferentziak

* ↑ Николаевна, Груздева Елена. (2009). «Екатерина Владимировна Лермонтова. К 120-летию со дня рождения» Universum: Вестник Герценовского университета (2) ISSN 2306-9880..
* ↑ «Ekaterina Lermontova, paleontóloga | Efemérides» Mujeres con ciencia 2020-02-11.
* 1 2 3 (Ingelesez) Ogilvie, Marilyn Bailey; Harvey, Joy Dorothy. (2000). The Biographical Dictionary of Women in Science: L-Z. Taylor & Francis ISBN 978-0-415-92040-7. (Noiz kontsultatua: 2023-02-13).

## Kanpo estekak

* Datuak: Q22018272
* Espezieak: Ekaterina Vladimirovna Lermontova
# Jekaterina Lobazniuk

Jekaterina Vladimirovna Lobazniuk (errusieraz: Екатерина Владимировна Лобазнюк; Fergana, Uzbekistango Sobietar Errepublika Sozialista, 1983ko ekainaren 10a) Uzbekistango Errepublika Sobietarrean jaio eta Errusian nazionalizatutako gimnasta artistikoa da; 2000ko txapeldunorde olinpikoa izan zen taldekako lehiaketan.

## Kirolari ibilbidea

* Tianjingo 1999ko Munduko Lehiaketan zilarra eskuratu zuen taldekakoan, Errumaniaren atzetik eta Ukrainaren aurretik.
* Sidneyko 2000ko Olinpiadetan, zilarrezko domina eskuratu zuen taldekako lehiaketan, Errumaniaren atzetik (urrea) eta Txinaren aurrean (brontzea). Taldekideak: Svetlana Khorkina, Anastasiya Kolesnikova, Anna Chepeleva, Jelena Produnova eta Jelena Zamolodchikova izan ziren. Gainera, beste zilar-domina bat lortu zuen oreka-habean —Liu Xuan txinatarraren atzetik eta bere taldekide Jelena Produnovaren aurretik—, eta brontze bat, zaldi-jauzian, Jelena Zamolodchikova herrikide errusiarraren eta Andreea Raducan errumanarraren atzetik.

## Erreferentziak

* ↑ Ficha. .

## Kanpo estekak

* Datuak: Q886689
# Jekaterina Rumiantseva

Jekaterina Leonidovna Rumiantseva, errusieraz: Екатерина Леонидовна Румянцева, (Birobidzhan, Errusia, 1991ko urtarrilaren 28a) errusiar biatleta eta iraupen-eskiatzaile paralinpikoa da.
2018ko Neguko Paralinpiar Jokoetan lehiatu zen Atleta Paralinpiko Neutralak olinpiar-taldeko kide gisa eta urrezko domina bat irabazi zuen emakumezko hanken gaineko atletentzako 6 kilometroko lasterketan.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q50383769
* Multimedia: Ekaterina Rumyantseva / Q50383769